Harimkotan

Harimkotan (vene keeles Харимкотан, jaapani keeles 春牟古丹島) on Suur-Kuriilide Põhjarühma asustamata saar Venemaa idaosas. Kuulub Sahhalini oblasti koosseisu. Krenitsõni väin eraldab Harimkotani saart Onekotani saarest (15 km kirde pool) ja Severgini väin Šiaškotani saarest (29 km edela pool).

Saare pindala on 68 km², pikkus loodest kagusse 13 km, laius on 8 km. Saare moodustab kustunud Severgini vulkaani (1157 m) veepealne osa. 

Saarel on ojad ja järved. Kasvavad kääbusseedermännid, nõgudes kasvavad murakas ja kukemari. Ranna ääres kasvab lehtadru. Elutsevad rebased ja väikesed närilised. Rannikuäärses meres elutsevad viigerhüljes ja sivutš.

Kategooria:Kuriilide saared
Kategooria:Sahhalini oblasti saared